**התיכון לאמנויות על-שם צ'ארלס א' סמית'** בירושלים הוא בית ספר תיכון, הממוקם ליד גן הפעמון בעיר. בבית הספר שש מגמות אמנות: אדריכלות, קולנוע, אומנות פלסטית ועיצוב, תיאטרון, מוזיקה ומחול. משנת 2014 מנהל את בית הספר מנכ"ל העמותה, תומר בליטי-דגן.

התיכון הוא מטורף יש מלא אלכוהול, תומר מכור לתלמידיו. תלמיד בשם נדב בן אריה זכה בתואר אלוף בריצה של השכבה י''ב.

היסטוריה
--------

התיכון לאמנויות בירושלים נוסד בשנת 1984 על ידי ד"ר אריאלה זאבי. מקום מושבו הראשון היה במתנ"ס שבשכונת מוסררה. בשנת הקמתו מנה בית הספר כ-90 תלמידים, והיו בו שלוש מגמות אמנות. בית הספר שכן בשכונת מוסררה כשלוש שנים.

במהלך השנים בית הספר גדל מאוד, והמקום במתנ"ס היה צר מלהכיל את מספר התלמידים. עיריית ירושלים, יחד עם הקרן לירושלים ובית הספר, ניסו למצוא מבנה חלופי. במהלך ארבע שנים נוספות בית הספר שכן ברחוב נרקיס ולבסוף העירייה והקרן לירושלים קבעו את מעון הקבע של בית הספר במבנה הנוכחי שבגן הפעמון (לשעבר בית הספר הערבי "עומרייה" שהוקם בשנת 1938 עבור ילדי טלביה, הוסב על ידי שלטונות המנדט הבריטי לבית מעצר לקצינים בזמן מלחמת העולם השנייה, ולאחר קום המדינה שימש כבית ספר יסודי "בית הילד" על שם אליעזר ריגר). צ'ארלס א. סמית', באמצעות הקרן לירושלים, תרם כסף לצורך התאמת המבנה לצורכי התיכון לאמנויות. מאז המעבר למבנה הקבע הנוכחי נקרא בית הספר: "התיכון לאמנויות ע"ש צ'ארלס א. סמית".

מאז ועד היום גדל בית הספר בצורה משמעותית, ונכון לשנת 2021 לומדים בו כ-658 תלמידים ועובדים בו כ-140 אנשי צוות.

### הבניין החדש

בנובמבר 2018 התחילו עבודות בינוי שיזם בית הספר שישלשו את השטח הבנוי העומד לרשות התלמידים והמורים. התוכניות כוללות שני בניינים חדשים שיכילו כיתות לימוד, כיתות חינוך מיוחד, חללים רבים למחול, אמנות ומוזיקה וחדרי מחשבים. כמו כן, בבניין תוכנן אולם תיאטרון גדול לשימוש בית הספר והקהילה. העבודות על הבניין הסתיימו במאי 2021 ותלמידים התחילו לעבוד עליו[דרושה הבהרה] לקראת תחילת שנת הלימודים העוקבת, לשימוש כל באי בית הספר.

בית הספר, 2023
מבט על על האגף החדש של בית הספר
ב-2 בנובמבר 2021 נחנך הבניין החדש בטקס רב משתתפים בו נחנכה גם ספריית בית הספר בתרומת משפחת גוטסמן. בטקס נכחו ראש העיר משה ליאון, יו"ר העמותה דורון כהן ומנהל בית הספר תומר בליטי-דגן.

פרסים
-----

הסרט "סבא בוורוד", שנוצר על ידי תלמידי בית הספר יואב גוטמן, מעיין אלון, בר מזרחי ואמיר סרי, זכה בפרסים הראשונים הן בקטגוריית הסרט העלילתי, והן בפרס התסריט בפסטיבל הקולנוע ירושלים לשנת 2021.  התלמידים הונחו על ידי צוות המורים של המגמה לקולנוע.

העמותה
------

העמותה לקידום החינוך לאומנויות בירושלים נוסדה בשנת 1984, ושמה לה מטרה להקים בית ספר תיכון לאמנויות ולעסוק בכל מה שקשור לקידום החינוך לאמנות בירושלים. הקמת העמותה נתמכה על ידי מנח"י. בעמותה חברים אנשי חינוך, אמנות ואנשי ציבור הפועלים לקידום רעיון זה ולסייע לקידומו ופיתוח של בית הספר בעיר.

מגמות
-----

בתיכון לאמנויות שש מגמות אמנות: אדריכלות, מחול, תיאטרון, מוזיקה, אמנות פלסטית ועיצוב, קולנוע. מורי המגמות הם אמנים פעילים בעלי מוניטין ובעלי השכלה בתחום. בשנת הלימוד 23–2022 נפתחה מגמת אדריכלות בבית הספר.

ראו גם
------

* בוגרי התיכון לאמנויות ע"ש צ'ארלס א' סמית'

קישורים חיצוניים
----------------

ויקישיתוף מדיה וקבצים בנושא **התיכון לאמנויות ע"ש צ'ארלס א' סמית'** בוויקישיתוף
* אתר האינטרנט הרשמי של התיכון לאמנויות ע"ש צ'ארלס א' סמית'
* רגע לפני פתיחת השנה, אנשי החינוך מספרים אילו לקחים הפנימו מהקורונה, כתבה ממעריב בה התראיין מנהל בית הספר, תומר בליטי דגן.

הערות שוליים
------------

1. 1 2  יזהר באר, חדש: תיכון לאמנויות, כל העיר, 6 במאי 1983
2. 1 2  על בית הספר – אמנויות ירושלים
3. ↑  אחרי כעשור: הסתיימו העבודות של האגף החדש בתיכון לאומנויות, באתר mynetjerusalem, ‏2021-05-24
4. ↑  אגף חדש נחנך בתיכון לאומנויות, באתר ירושלמים - מעודכנים בבירה, ‏2021-11-09
5. ↑  חדרי קולנוע, אולמות ועוד: האגף החדש שנחנך בבית הספר בעיר | כל העיר, באתר כל העיר ירושלים, ‏2021-11-09
6. ↑  בהשקעה של 42 מליון ש"ח: מבנה חדש נחנך לבית הספר ״התיכון לאומנויות", באתר חדשות ירושלים, ‏2021-11-11
7. ↑  זו הזוכה הגדולה של פסטיבל הקולנוע היוקרתי של ירושלים | כל הפרטים, באתר ירושלמים - מעודכנים בבירה, ‏2021-08-26
8. ↑  תלמידי התיכון לאומנויות זכו בתחרות היצירה הצעירה בפסטיבל הקולנוע ירושלים, באתר mynetjerusalem, ‏2021-08-26
9. ↑  העמותה לקידום החינוך לאומנויות בירושלים, באתר "גיידסטאר ישראל"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462994805171
* VIAF: 246347066
* WorldCat (עם VIAF): 246347066

 |